ภาพรวมการให้บริการวัคซีนโควิด-19 ในประเทศล่าสุดมีการฉีดวัคซีนไปแล้วกว่า 8.9 ล้านโดส
เพจศูนย์ข้อมูล COVID -19 รายงานภาพรวมการให้บริการวัคซีนโควิด-19 ตั้งแต่วันที่ 28 กุมภาพันธ์ - 25 มิถุนายนที่ผ่านมา ฉีดวัคซีนไปแล้ว 8,981,478 โดส มีจำนวนผู้ได้รับวัคซีนเข็มแรกรวม 6,435,308 คน และจำนวนผู้ได้รับวัคซีนเข็มที่สองรวม 2,546,170 คน ขณะที่ในวันนี้ (26 มิ.ย.64) สถานการณ์โควิด-19 ทั่วโลก มียอดผู้ติดเชื้อเพิ่มขึ้นกว่า 4 แสนคน รวมมีผู้ติดเชื้อกว่า 181 ล้านคน และผู้เสียชีวิตสะสมกว่า 3 ล้าน 9 แสนคน โดยประเทศที่มีผู้ติดเชื้อสูงสุดยังเป็นสหรัฐอเมริกา รองลงมาคือ อินเดียและบราซิล ส่วนประเทศไทยอยู่ในอันดับที่ 76 ของโลก วันนี้มีผู้ติดเชื้อรายใหม่เพิ่มขึ้น 4,161 คน จำแนกเป็นผู้ติดเชื้อใหม่ 4,089 คน และติดเชื้อภายในเรือนจำ/ที่ต้องขัง 72 คน ทำให้จำนวนผู้ป่วยยืนยันสะสมระลอกใหม่ ตั้งแต่วันที่ 1 เมษายนที่ผ่านมา รวม 211,589 คน ขณะที่มีผู้หายป่วยกลับบ้านแล้วเพิ่มเติม 3,569 คน ส่งผลให้ยอดผู้หายป่วยสะสมรวม 169,249 คน ส่วนผู้เสียชีวิต 51 คน รวมสะสมเสียชีวิต 1,766 คนจังหวัดที่พบผู้ติดเชื้อรายใหม่ในประเทศสูงสุดยังเป็นกรุงเทพมหานคร รองลงมาคือ สมุทรปราการ ชลบุรี สมุทรสาครและปทุมธานี โดยขณะนี้ในกรุงเทพมหานครพบคลัสเตอร์ที่ต้องเฝ้าระวังสูงสุด จำนวน 110 แห่ง กระจายตัวในเขตต่างๆ ของกรุงเทพมหานครและจังหวัดปริมณฑล ซึ่งส่วนใหญ่เป็นพื้นที่แคมป์ก่อสร้าง /โรงงาน / ตลาดและในชุมชน ที่มีประชาชนรวมตัวจำนวนมาก